section_heading: Promocija
paragraph_text: Za vrijeme dodjele MTV-jevih filmskih nagrada 2009., Sacha Baron Cohen pojavljuje se kao Brüno da dodjeli nagradu naboljem kaskaderu. Odjeven u bijelog anđela s krilima i bijelim čizmama, visio je na žicama i dolazio prema pozornici. No, prije nego što je došao do pozornice, pao je na Eminema, sa stražnjicom na njegovom licu. Eminem je viknuo "Jesi li ti jeb*** lud?" i "Maknite ovog luđaka s mene!" Psovke je bilo teško maknuti jer je prijenos bio uživo, sve dok na snimci nisu potpuno maknuli zvuk. Eminem i njegovi zaštitari su izašli s dodjele i nisu se vraćali. Kasnije je utvrđeno da su se obojica dogovorili, iako za vrijeme pada nitko nije znao da za to zna i Eminem.